CELEX: E2016G0003
Language: lv
Date: 2016-06-02 00:00:00
Title: EBTA valstu Pastāvīgās komitejas Lēmums Nr. 3/2016/PK (2016. gada 2. jūnijs), ar ko paplašina EEZ finanšu mehānisma un Norvēģijas finanšu mehānisma biroja uzdevumus [2017/314]

23.2.2017   
            
            
               LV
            
            
               Eiropas Savienības Oficiālais Vēstnesis
            
            
               L 45/16
            
         EBTA VALSTU PASTĀVĪGĀS KOMITEJAS LĒMUMS Nr. 3/2016/PK
   (2016. gada 2. jūnijs),
   ar ko paplašina EEZ finanšu mehānisma un Norvēģijas finanšu mehānisma biroja uzdevumus [2017/314]
   EBTA VALSTU PASTĀVĪGĀ KOMITEJA,
   ņemot vērā Līgumu par Eiropas Ekonomikas zonu, turpmāk “EEZ līgums”,
   ņemot vērā EBTA valstu Pastāvīgās komitejas 2004. gada 5. februāra Lēmumu Nr. 1/2004/PK, ar ko izveido EEZ finanšu mehānisma un Norvēģijas finanšu mehānisma biroju,
   ņemot vērā Nolīgumu starp Eiropas Savienību, Islandi, Lihtenšteinas Firstisti un Norvēģijas Karalisti par EEZ finanšu mehānismu laika posmam no 2014. gada līdz 2021. gadam,
   ņemot vērā 38.c protokolu par EEZ finanšu mehānismu (2014–2021), kas EEZ līgumā iekļauts ar iepriekš minēto Nolīgumu starp Eiropas Savienību, Islandi, Lihtenšteinas Firstisti un Norvēģijas Karalisti par EEZ finanšu mehānismu laikposmam no 2014. gada līdz 2021. gadam,
   ņemot vērā Nolīgumu starp Norvēģijas Karalisti un Eiropas Savienību par Norvēģijas finanšu mehānismu laika posmam no 2014. gada līdz 2021. gadam,
   atgādinot, ka EBTA valstu Pastāvīgās komitejas Lēmuma Nr. 1/2004/PK 1. panta 1. punktā tikai EEZ finanšu mehānisma un Norvēģijas finanšu mehānisma birojam ir piešķirtas pilnvaras pārvaldīt finanšu mehānismus laikposmam no 2004. gada līdz 2009. gadam un ka EBTA valstu Pastāvīgās komitejas 2010. gada 9. decembra Lēmuma Nr. 6/2010/PK 1. panta 1. punktā tikai pagarinātas iepriekš minēta biroja pilnvaras pārvaldīt finanšu mehānismus laikposmam no 2009. gada līdz 2014. gadam,
   ņemot vērā vajadzību izveidot sekretariātu, kas pārvaldītu EEZ finanšu mehānismu un Norvēģijas finanšu mehānismu laikposmam no 2014. gada līdz 2021. gadam,
   IR NOLĒMUSI ŠĀDI.
   1. pants
   1.   Ar Pastāvīgās komitejas Lēmumu Nr. 1/2004/PK izveidotajam EEZ finanšu mehānisma un Norvēģijas finanšu mehānisma birojam ar šo uztic papildu uzdevumu, proti, pildīt sekretariāta funkcijas saistībā ar EEZ finanšu mehānisma laikposmam no 2014. gada līdz 2021. gadam un Norvēģijas finanšu mehānisma laikposmam no 2014. gada līdz 2021. gadam pārvaldību.
   2.   Par EEZ finanšu mehānismu laikposmam no 2014. gada līdz 2021. gadam birojs sniedz ziņojumus EEZ Finanšu mehānisma komitejai.
   3.   Par Norvēģijas finanšu mehānismu laikposmam no 2014. gada līdz 2021. gadam birojs ziņo Norvēģijas Ārlietu ministrijai.
   2. pants
   Šis lēmums stājas spēkā tā pieņemšanas dienā vai dienā, kad stājas spēkā tiesību akts, ar ko izveido EEZ finanšu mehānismu laikposmam no 2014. gada līdz 2021. gadam.
   3. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
   
      Briselē, 2016. gada 2. jūnijā
      
         
            Pastāvīgās komitejas vārdā –
         
         
            priekšsēdētājs
         
         Kurt JÄGER
         
            ģenerālsekretārs
         
         Kristinn F. ÁRNASON